**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ........... 2022,

**ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., uznesenia Ústavného súdu Slovenskej republiky č. 566/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona č. 298/2014 Z. z., zákona č. 25/2015 Z. z., zákona č. 32/2015 Z. z., zákona č. 61/2015 Z. z., zákona č. 77/2015 Z. z., zákona č. 87/2015 Z. z., zákona č. 112/2015 Z. z., zákona č. 140/2015 Z. z., zákona č. 176/2015 Z. z., zákona č. 336/2015 Z. z., zákona č. 378/2015 Z. z., zákona č. 407/2015 Z. z., zákona č. 440/2015 Z. z., zákona č. 125/2016 Z. z., zákona č. 285/2016 Z. z., zákona č. 310/2016 Z. z., zákona č. 355/2016 Z. z., zákona č. 2/2017 Z. z., zákona č. 85/2017 Z. z., zákona č. 184/2017 Z. z., zákona č. 264/2017 Z. z., zákona č. 266/2017 Z. z., zákona č. 279/2017 Z. z., zákona č. 63/2018 Z. z., zákona č. 87/2018 Z. z., zákona č. 177/2018 Z. z., zákona č. 191/2018 Z. z., zákona č. 282/2018 Z. z., zákona č. 314/2018 Z. z., zákona č. 317/2018 Z. z., zákona č. 366/2018 Z. z., zákona č. 368/2018 Z. z., zákona č. 35/2019 Z. z., zákona č. 83/2019 Z. z., zákona 105/2019 Z. z., zákona č. 221/2019 Z. z., zákona č. 225/2019 Z. z., zákona č. 231/2019 Z. z., zákona č. 321/2019 Z. z., zákona č. 381/2019 Z. z., zákona č. 382/2019 Z. z., zákona č. 385/2019 Z. z., zákona č. 390/2019 Z. z., zákona č. 393/2019 Z. z., zákona č. 466/2019 Z. z., zákona č. 467/2019 Z. z., zákona č. 46/2020 Z. z., zákona č. 63/2020 Z. z., zákona č. 66/2020 Z. z., zákona č. 68/2020 Z. z., zákona č. 95/2020 Z. z., zákona č. 125/2020 Z. z., zákona č. 157/2020 Z. z., zákona č. 198/2020 Z. z., zákona č. 258/2020 Z. z., zákona č. 275/2020 Z. z., zákona č. 296/2020 Z. z., zákona č. 330/2020 Z. z., zákona č. 365/2020 Z. z., zákona č. 372/2020 Z. z., zákona č. 388/2020 Z. z., zákona č. 426/2020 Z. z., zákona č. 126/2021 Z. z., zákona č. 130/2021 Z. z., zákona č. 265/2021 Z. z. a zákona č. 283/2021 Z. z., zákona č. 355/2021, zákona č. 397/2021, zákona č. 412/2021, zákona č. 431/2021, zákona č. 454/2021, zákona č. 92/2022 Z. z., zákona č. 125/2022 Z. z., zákona č. 125/2022 Z. z. sa mení a dopĺňa takto:

1. V § 13 ods. 2 sa písmeno a) dopĺňa piatym bodom, ktorý znie:

„5. skutočný a spravodlivý 13. dôchodok,“.

1. V § 13 ods. 2 sa písmeno b) dopĺňa štvrtým bodom, ktorý znie:

„4. skutočný a spravodlivý 13. dôchodok,“.

1. V prvej časti tretej hlave sa za šiesty diel vkladá nový siedmy diel, ktorý znie:

„SIEDMY DIEL

skutočný a spravodlivý 13. DÔCHODOK

§ 77a

Podmienky nároku na skutočný a spravodlivý 13. dôchodok

Nárok na skutočný a spravodlivý 13. dôchodok a nárok na jeho výplatu má poistenec, ktorý má v decembri kalendárneho roka nárok na výplatu starobného dôchodku, predčasného starobného dôchodku, invalidného dôchodku, vdovského dôchodku, vdoveckého dôchodku, sirotského dôchodku alebo sociálneho dôchodku.

§ 77b

Výška skutočného a spravodlivého 13. dôchodku

1. Výška skutočného a spravodlivého 13. dôchodku pre jednotlivých poberateľov dôchodkovej dávky podľa § 2 je rovnaká ako výška tej priemernej dôchodkovej dávky za rozhodujúci mesiac, ktorú príslušný poberateľ poberá. Rozhodujúcim mesiacom je august roka, v ktorom sa skutočný a spravodlivý 13. dôchodok vypláca. Výška skutočného a spravodlivého 13. dôchodku sa zaokrúhšuje na najbližší eurocent nahor.
2. Pri súbehu nárokov na dva alebo viaceré skutočné a spravodlivé 13. dôchodky sa vyplatí len jeden skutočný a spravodlivý 13. dôchodok, a to ten, ktorého suma je najvyššia.
3. Skutočný a spravodlivý 13. dôchodok sa vyplatí v deň splatnosti dôchodkovej dávky v decembri kalendárneho roka, ak § 116 ods. 3 neustanovuje inak.

§ 77c

Ochrana skutočného a spravodlivého 13. dôchodku

Skutočný a spravodlivý 13. dôchodok sa nepovažuje za príjem podľa osobitného predpisu55d). Skutočný a spravodlivý 13. dôchodok nemôže byť predmetom exekúcie, ani vymáhania podľa osobitného predpisu55e).“.

Doterajší siedmy diel sa označuje ako ôsmy diel.

1. § 82 sa dopĺňa odsekom 10, ktorý znie:

„(10) Na skutočný a spravodlivý 13. dôchodok sa odseky 1 až 9 nevzťahujú.“.

1. V § 109 ods. 2 sa na konci pripája čiarka a tieto slová: „ak § 77a neustanovuje inak“.
2. V § 162 sa odsek 1 dopĺňa písmenom d), ktoré znie:

„d) skutočného a spravodlivého 13. dôchodku.“.

1. V § 163 sa odsek 1 dopĺňa písmenom c), ktoré znie:

„c) skutočného a spravodlivého 13. dôchodku.“.

1. V § 168a ods. 1 sa za slová „dôchodku podľa § 70 ods. 2“ vkladá čiarka a slová „skutočný a spravodlivý 13. dôchodok pre poberateľa sociálneho dôchodku a poberateľa invalidného dôchodku podľa § 70 ods. 2“.
2. V § 226 ods. 1 sa písmeno r) dopĺňa šiestym bodom, ktorý znie:

„6. priemernú výšku každej dôchodkovej dávky za mesiac august.“.

Poznámky pod čiarou k odkazom 55d a 55e znejú:

55d) Napríklad zákon č. 595/2003 Z. z. o dani z príjmov v znení neskorších predpisov, zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov, zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.

55e) Zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov, Zákon č. 65/2001 Z. z. o správe a vymáhaní súdnych pohľadávok.

**Čl. II**

Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z., zákona č. 281/2015 Z. z., zákona č. 125/2016 Z. z., zákona č. 190/2018 Z. z., zákona č. 35/2019 Z. z., zákona č. 153/2019 Z. z., zákona č. 466/2019 Z. z., zákona č. 46/2020 Z. z., zákona č. 296/2020 Z. z., zákona č. 365/2020 Z. z., zákona č. 426/2020 Z. z., zákona č. 221/2021 Z. z., zákona č. 283/2021 Z. z., zákona č. 431/2021 Z. z. a zákona č. 125/2022 Z. z.) sa dopĺňa takto:

Za § 143an sa vkladá § 143ao, ktorý vrátane nadpisu znie:

„§ 143ao

Prechodné ustanovenie účinné od 1. novembra 2022

(1) Poberateľovi starobného dôchodku, predčasného starobného dôchodku, invalidného dôchodku, sociálneho dôchodku, vdovského dôchodku, vdoveckého dôchodku alebo sirotského dôchodku podľa všeobecných predpisov o sociálnom poistení, ktoré vypláca útvar sociálneho zabezpečenia ministerstva alebo Vojenský úrad sociálneho zabezpečenia, poberateľovi výsluhového dôchodku, invalidného výsluhového dôchodku, vdovského výsluhového dôchodku, vdoveckého výsluhového dôchodku alebo sirotského výsluhového dôchodku, ktorému bol na tento dôchodok prekvalifikovaný starobný dôchodok, invalidný dôchodok, čiastočný invalidný dôchodok, dôchodok za výsluhu rokov, vdovský dôchodok, vdovecký dôchodok alebo sirotský dôchodok priznaný podľa všeobecných predpisov o sociálnom zabezpečení, na ktoré vznikol nárok do 30. apríla 1998 a stali sa dávkami výsluhového zabezpečenia podľa predpisu účinného od 1. mája 1998 alebo na ktoré vznikol nárok do 30. júna 2002 a stali sa dávkami výsluhového zabezpečenia podľa tohto zákona, a poberateľovi vdovského výsluhového dôchodku, vdoveckého výsluhového dôchodku alebo sirotského výsluhového dôchodku po poberateľovi prekvalifikovaného starobného dôchodku, prekvalifikovaného invalidného dôchodku, prekvalifikovaného čiastočného invalidného dôchodku alebo prekvalifikovaného dôchodku za výsluhu rokov, ktorí majú nárok na výplatu tohto dôchodku v decembri kalendárneho roka vyplatí útvar sociálneho zabezpečenia ministerstva alebo Vojenský úrad sociálneho zabezpečenia v decembri spolu s príslušnou dôchodkovou dávkou skutočný a spravodlivý 13. dôchodok vo výške podľa osobitného predpisu71). Príslušnou dôchodkovou dávkou podľa prvej vety pre

1. výsluhový dôchodok je starobný dôchodok,
2. invalidný výsluhový dôchodok je invalidný dôchodok priznaný z dôvodu poklesu schopnosti vykonávať zárobkovú činnosť o viac ako 70 %,
3. vdovský výsluhový dôchodok je vdovský dôchodok,
4. vdovecký výsluhový dôchodok je vdovecký dôchodok,
5. sirotský výsluhový dôchodok je sirotský dôchodok.

(2) Výdavky na 13. dôchodok sú výdavkami osobitného účtu.“.

Poznámka pod čiarou k odkazu 71 znie:

„71)§ 77b zák. č. 461/2003 Z. z. o sociálnom poistení v znejí zákona č. .../2022 Z. z.“.

**Čl. III**

Zákon č. 601/2003 Z. z. o životnom minime a o zmene a doplnení niektorých zákonov v znení zákona č. 410/2004 Z. z., zákona č. 453/2004 Z. z., zákona č. 305/2005 Z. z., zákona č. 592/2006 Z. z., zákona č. 554/2008 Z. z., zákona č. 184/2014 Z. z., zákona č. 378/2015 Z. z., zákona č. 226/2019 Z. z., zákona č. 46/2020 Z. z., zákona č. 174/2020 Z. z., zákona č. 275/2020 Z. z., zákona č. 296/2020 Z. z., zákona č. 9/2021 Z. z., zákona č. 244/2021 Z. z. a zákona č. 227/2022 Z. z. sa dopĺňa takto:

V § 4 ods. 3 sa za písmeno n) dopĺňa písmeno o), ktoré znie:

„o) skutočný a spravodlivý 13. dôchodok,20)“.

Poznámka pod čiarou k odkazu 20 znie:

„20) § 143ao zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. .../2022 Z. z.

§ 77a a 77b zákona č. 461/2003 Z. z. o sociálnom poistení v znení zákona č. .../2022 Z. z.“.

**Čl. IV**

Tento zákon nadobúda účinnosť 1. novembra 2022.